
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Разрешение за изработване на ПУП - ПЗ за имот пл.№063011,   местност „Минерални бани“, землище кв.Банево, гр.Бургас.

УВАЖАЕМИ ОБЩИНСКИ СЪВЕТНИЦИ,

Със заявление вх.№ 94-01-22629/02.07.2013г. на  Дирекция „УОС“ при Община Бургас е  обоснована необходимостта  от  допускане изработване на ПУП-ПЗ за имот с пл.№063011 в местност “Минерални бани“, землище кв.“Банево“, гр.Бургас с цел създаване на устройствени условия за разполагане на екологично-образователен център с конна база. Необходимостта от предвиждане на ново място за обекта се явява в резултат на изместването на центъра от територията на Приморски парк гр.Бургас, във връзка със сключен договор за концесия за изграждане на парк “Океанариум“ в поземлен имот с идентификатор 07079.622.137 по КК на гр.Бургас.

С писмо вх.№ 94-01-22629/02.07.2013г. Дирекция „УОС“ изразява становище, че имот пл.№ 063011 по КВС, местност „Минерални бани“, землище на кв.“Банево“ гр.Бургас е подходящ за разполагане на екологично-образователен център с конна база.

За имота са представени Акт №6431/11.11.2011 г. за публична общинска собственост и скица № К 03630/11.07.2013г. от КВС. Имотът е с обща площ 113,763 дка и с начин на трайно ползване – лесопарк.

Съгласно одобрения ОУП на гр.Бургас имотът попада в устройствена зона 02573/7 – територия за рекреационни гори и лесопаркове /курортни гори и местности и извънселищни паркове /.

Съгласно чл.30, ал.2 от Наредба №7 за ПНУОВТУЗ зелената система включва обществените озеленени площи, в това число и извънселищните паркове и горски паркове. Съгласно чл.32,ал.1, т.3 от Наредба №7 за ПНУОВТУЗ, в обществените озеленени площи без промяна на предназначението им може да се разполагат открити обекти за спортни и културни развлечения и забави, които общо може да заемат 10% от общата площ. Спомагателните и обслужващи постройки към горе упоменатите обекти могат да се изграждат  ако са предвидени в действащ ПУП / чл.32, ал.3, т.1/, ако без тях е невъзможно функционирането на обектите/ чл.32, ал.2/ и ако не нарушават екологичните, рекреационни и естетични качества на озеленените площи/чл.32, ал.3, т.2 /.

Предвижда се екологично-образователен център  с конна база да е разположен в източната част на имота, северно от вилна зона „Минерални бани“. Теренът се използва като крайградски парк и съвместяването на функциите ще бъде от голям обществен интерес. В част от УПИ ІІ, кв.9 по плана на вилна зона „Минерални бани“ / частично изменение на ПУП-ПРЗ за кв.7, кв.8, кв.9, кв.10 и кв.11 в процедура / е предвидено изграждане на паркинг, който ще поеме обслужването и  на центъра, поради ограничения достъп на автомобили в парковата зона. Предлаганата територия е в непосредствена близост до територията на вилната зона, лесно може да бъде обвързана със съществуващата техническа инфраструктура и достъпът до нея може да се осъществява пеша и с велосипеди. 
За реализиране на инвестиционното намерение служебно е изготвено техническо задание за проектиране с конкретизирани изисквания към обекта, в съответствие с изискванията на чл.124, ал.7 и чл.125 от ЗУТ при условията на чл.124а, ал.1 от ЗУТ. Изготвен е опорен план с отразени действащи ПУП и начин на трайно ползване на територията. Изготвено е служебно предложение за план за застрояване, придружено със схеми на техническата инфраструктура.
Искането е разгледано на заседание на ЕСУТ на 03.07.2013г. С Решение, обективирано в Протокол № 20/03.07.2013г., по т.1 от дневния ред, ЕСУТ изразява положително становище по направеното предложение за разполагане на екологично-образователен център с конна база в имот пл.№063011, местност „Минерални бани“, землище кв.Банево, гр.Бургас и констатира, че са налице условията за изработване на ПУП-ПЗ. Инвестиционното намерение подлежи на съгласуване  с  РИОСВ-Бургас  и РЗИ-Бургас.

С писмо изх.№ 5478/21.08.2013г. РИОСВ-Бургас е дал становище относно инвестиционното намерение.

Предвид гореизложеното и на основание чл.21, ал.1, т.11 от ЗМСМА, чл.124а, ал.1 и чл.124б, ал.1, от ЗУТ предлагам Общинския съвет да вземе следното:

РЕШЕНИЕ:

На основание чл.21, ал.1, т.11 от ЗМСМА, чл.124а, ал.1  и ал.5 от ЗУТ, във връзка с чл.108, ал.2, чл.109, ал.2, чл.110, ал.1, т.3 и чл.124б, ал.1 от ЗУТ Общински съвет – Бургас разрешава изработване на подробен устройствен  план – план за застрояване за имот пл.№063011, местност „Минерални бани“, землище кв.Банево, гр.Бургас и одобрява задание за изработване на подробен устройствен  план – план за застрояване на имот пл.№063011, местност „Минерални бани“, землище кв.Банево, гр.Бургас.

ПУП да де изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението да се разгласи по реда на чл.124б, ал.2 от ЗУТ.

Приложения:Заявление вх.№ 94-01-22629/02.07.2013г.; Акт № 6431/11.11.2011 г. за публична общинска собственост, Скица от КВС; Протокол-решение №20/03.07.2013г.по т.1 от дневния ред на ЕСУТ;Становище с изх.№ 5478/21.08.2013г. от РИОСВ – Бургас; Копие-извадка от ОУП на гр.Бургас; Техническо задание за проектиране, Предложение за ПУП-ПЗ, скица-извадка съгласувана с експлоатационните дружества

